Diari Oficial de la Generalitat Valenciana


Sumari del DOGV 7663, del 23-11-2015 (2015/9375)

RESOLUCIÓ de 17 de novembre de 2015, de la Universitat d'Alacant, per la qual es convoca a concurs una plaça de personal laboral fix com personal investigador doctor.
----------------------------------------------------------------------------------------------------------------------------------------------------------------------

### Dades del document

Número de DOGV
:   7663

Data del DOGV
:   23-11-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/9375


Data del document
:   17-11-2015

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 17 de novembre de 2015, de la Universitat d'Alacant, per la qual es convoca a concurs una plaça de personal laboral fix com personal investigador doctor. [2015/9375]  
La Universitat d'Alacant, en compliment de l'article 21 de la Llei 36/2014, de 26 de desembre, de Pressupostos Generals de l'Estat per a l'any 2015, obtinguda la corresponent autorització de la Conselleria d'Educació, Investigació, Cultura i Esport, i en execució de la modificació de l'oferta d'ocupació pública per a l'any 2015, aprovada per l'Acord de Consell de Govern, de 29 d'octubre de 2015 (DOCV 16 de novembre) convoca concurs per a la provisió de la plaça que es detalla en l'annex I, d'acord amb les bases següents.  
  
Primera. Normes generals  
Aquest concurs es regirà pel que disposa la Llei Orgànica 6/2001, de 21 de desembre, d'Universitats (BOE 24), modificada per la Llei Orgànica 4/2007, de 12 d'abril (BOE 13), l'Estatut de la Universitat d'Alacant, aprovat per Decret 25/2012, de 3 de febrer, del Consell (DOCV 09.02 2012), la Llei 7/2007, de 12 d'abril, per la qual s'aprova l'Estatut Bàsic de l'Empleat Públic, la Llei 14/2011, d'1 de juny, de la Ciència, la Tecnologia i la Innovació, l'Acord de Consell de Govern de 28 de setembre de 2015, pel qual s'aprova la Normativa per a la contractació de personal laboral fix com personal investigador doctor que haja finalitzat el programa Ramón y Cajal i haja obtingut la certificació I3, i la resta de normativa d'aplicació general.  
De conformitat amb el que preveu l'Acord de Consell de Govern de la Universitat d'Alacant, de 17 de desembre de 2013, pel qual s'aprova el II Pla d'igualtat d'oportunitats entre dones i hòmens de la Universitat d'Alacant, es fa constar que no existeix infrarepresentació de cap dels gèneres en la categoria convocada.  
  
  
Segona. Objecte i funcions de la convocatòria  
L'objecte de la convocatòria és la provisió d'una plaça de personal laboral fix com personal investigador doctor que haja finalitzat el programa Ramón i Cajal i haja obtingut la certificació I3. Les funcions del personal seleccionat seran la realització de tasques d'investigació, orientades a l'obtenció d'un nivell elevat de perfeccionament i especialització professional. No obstant podrà prestar col·laboracions complementàries en tasques docents relacionades amb l'activitat investigadora proposada, fins a un màxim de 80 hores anuals, amb l'acord previ de l'institut d'adscripció de la plaça. També realitzarà funcions de direcció, organització i coordinació de centres i projectes d'investigació.  
  
  
Tercera. Requisits  
3.1. El compliment dels requisits per a concursar a la figura d'investigador doctor fix, relacionats en els apartats 3.2 i 3.3 següents, haurà d'estar referit sempre a la data d'expiració del termini fixat per a sol·licitar la participació en el concurs i mantindre's fins a la data de formalització del contracte.  
3.2. Requisits de caràcter general:  
a) Tindre complits els 16 anys i no excedir l'edat màxima de jubilació forçosa.  
b) Estar en possessió del títol acadèmic exigit. En cas d'haver realitzat els seus estudis fora de l'Estat espanyol haurà de disposar de l'equivalència al nivell acadèmic de doctor, d'acord amb el que preveu el Reial Decret 967/2014, de 21 de novembre.  
c) Posseir la capacitat funcional per a l'exercici de les tasques.  
d) No haver sigut separada o separat, per mitjà d'expedient disciplinari, del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari en què s'haguera produït la separació o inhabilitació. En el cas de ser nacional d'un altre estat, no trobar-se en situació d'inhabilitació o equivalent ni haver sigut sotmesa o sotmés a sanció disciplinària o equivalent que impedisca, en el seu estat, en els mateixos termes l'accés a l'ocupació pública.  
L'exercici de les places convocades quedarà sotmés a la Llei 53/1984, de 26 de desembre, i a les normes de desplegament, en matèria d'incompatibilitats.  
e) Les o els aspirants que no siguen de nacionalitat espanyola hauran de posseir un coneixement adequat de qualsevol de les llengües oficials de la Comunitat Valenciana per al desenrotllament de les seues funcions.  
f) Les o els aspirants que sol·liciten plaça en què s'establisca un perfil lingüístic, hauran d'acreditar-ne el nivell establit per a cada plaça.  
3.3. Requisits de caràcter específic per a la figura d'Investigador doctor fix:  
a) Estar en possessió del títol de doctor o equivalent  
b) Haver finalitzat el programa Ramón y Cajal.  
c) Estar en possessió de la certificació I3.  
  
Quarta. Sol·licituds  
Els que desitgen prendre part en el concurs presentaran la corresponent instància segellada, en el termini de 20 dies hàbils comptats a partir de l'endemà de la publicació d'aquesta convocatòria en el Diari Oficial de la Comunitat Valenciana, en l'oficina principal del Registre General de la Universitat o en les oficines auxiliars, situades a les secretaries de centre i ala seu d'Alacant, o bé, per qualsevol de les formes previstes en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999. Les sol·licituds que es presenten a través de les oficines de correus hauran d'anar en sobre obert perquè el personal de Correus puga estampar-hi el segell de dates abans de la seua certificació i dirigir-se al campus de Sant Vicent del Raspeig, apartat 99, E-03525 Alacant.  
  
En cap cas s'admetrà la presentació de sol·licituds a través del Registre Electrònic de la Universitat d'Alacant.  
Aquesta instància, que s'ajustarà al model de l'annex II d'aquesta convocatòria, anirà acompanyada de la documentació que a continuació es detalla:  
a) D'acord amb l'article 130 del Decret Legislatiu 1/2005, de 25 de febrer, del Consell de la Generalitat, pel qual s'aprova el Text Refós de la Llei de Taxes de la Generalitat (DOGV 22 de març), resguard que justifique el pagament de 24,82 euros, en concepte d'admissió a proves, que s'ingressaran, en efectiu o per mitjà de transferència bancària, en el Banc SabadellCAM en el compte número ES26 1527-3272-59-7959190945, indicant juntament amb el nom i cognoms, el número de DNI i la referència de la plaça.  
Estaran exempts del pagament de la taxa:  
1) Les o els aspirants amb una discapacitat igual o superior al 33 %. Hauran de presentar certificació de la Conselleria de Benestar Social o òrgans competents d'altres administracions públiques, que acredite discapacitació igual o superior al 33 %.   
2) Els membres de famílies nombroses de categoria especial. Els membres de famílies nombroses de categoria general gaudiran d'una bonificació del 50 %. En ambdós casos hauran de presentar fotocòpia del títol oficial de família nombrosa  
3) Les persones que figuren com a demandants d'ocupació amb una antiguitat, almenys, d'un mes anterior a la data de la convocatòria. Per al gaudi de l'exempció seran requisits que no hagueren rebutjat, en el termini de què es tracte, oferta d'ocupació adequada ni s'hagueren negat a participar, excepte causa justificada, en accions de promoció, formació o reconversió professionals i que, així mateix, no tinguen rendes superiors, en còmput mensual, al salari mínim interprofessional. L'acreditació relativa a la condició de demandant d'ocupació, amb els requisits previstos en la llei, se sol·licitarà en la corresponent oficina de l'Institut Nacional d'Ocupació. Quant a l'acreditació de les rendes es realitzarà per mitjà d'una declaració escrita del sol·licitant. Ambdós documents hauran d'adjuntar-se a la sol·licitud.  
b) Fotocòpia del DNI o, en cas de persones estrangeres, del document que acredite la seua identitat i data de naixement.  
c) Fotocòpia del títol acadèmic exigit o de la certificació acadèmica que acredite haver realitzat tots els estudis per a l'obtenció d'aquest i haver abonat els drets per a l'expedició del títol.  
d) Fotocòpia del document que acredite haver finalitzat el programa Ramón y Cajal.  
e) Fotocòpia de la certificació I3.  
f) Per a l'acreditació del requisit arreplegat en la base 3.2.e, haurà d'aportar fotocòpia del document que acredite un coneixement adequat de qualsevol de les llengües oficials de la Comunitat Valenciana per al desenrotllament de les seues funcions. La no-presentació no serà causa d'exclusió però, si no n'hi ha, la comissió de selecció podrà realitzar una prova.  
g) Els que sol·liciten plaça en què en el detall de la seua activitat s'arreplegue un perfil lingüístic, hauran d'aportar fotocòpia del document que acredite el nivell de coneixement de la llengua corresponent.  
Per a les places en què s'establisca l'activitat en llengua valenciana, s'aportara fotocòpia del certificat de Capacitació Docent en Valencià de la Conselleria d'Educació; certificat de nivell C1, nivell mitjà o el seu equivalent homologat dels cursos de valencià de la Universitat d'Alacant, o document equivalent expedit per qualsevol altra de les universitats de l'àmbit lingüístic català, certificat de Grau Mitjà de la Junta Qualificadora de Coneixements de Valencià, o document equivalent expedit per la Generalitat de Catalunya o pel Govern de les Illes Balears.  
  
Per a les places en què s'establisca l'activitat en una determinada llengua estrangera, hauran d'aportar fotocòpia del document que acredite el nivell de la mateixa establit per a cada plaça, segons la taula d'equivalències de la Universitat d'Alacant que es pot consultar en la pàgina web del Servici de Selecció i Formació en la adreça següent: http://ssyf.ua.es/va/accesopdi/acces-pdi.html.  
4.1. Traducció de documents.  
Aquells documents acreditatius dels requisits presentats en un idioma diferent d'algun dels oficials a la Comunitat Valenciana, hauran d'anar acompanyats d'una traducció per intèrpret jurat.  
  
Cinquena. Protecció de dades personals  
Les dades de caràcter personal aportades per les o els aspirants quedaran incloses en el fitxer automatitzat de personal d'aquesta universitat, que es compromet a no fer un ús diferent d'aquell per al qual han sigut sol·licitades, segons la resolució de la Universitat d'Alacant, de 17 de desembre de 2002, per la qual es regula els fitxers automatitzats de dades de caràcter personal (DOGV 15.01.2003).  
La Universitat d'Alacant informa així mateix, sobre la possibilitat d'exercir els drets d'accés, rectificació, cancel·lació i, si és el cas, d'oposició, que preveu l'article 5 de la Llei Orgànica 15/1999, de 13 de desembre, de protecció de dades de caràcter personal; que han de ser exercits, per escrit, davant del gerent d'aquesta Universitat.  
  
Sisena. Informació i notificacions del procediment  
6.1. D'acord amb el que preveu l'article 59.6.b de la Llei 30/1992, de 26 novembre, modificada per la Llei 4/1999, les publicacions detallades en les bases següents, així com la informació d'altres actes que se'n deriven que requerisquen publicació, inclosos els recursos en via administrativa, substituiran la notificació personal a les o els interessats i produiran els mateixos efectes.  
6.2. Amb caràcter general, les esmentades publicacions es realitzaran en la pàgina web i al tauler d'anuncis del centre corresponent si es tracta de la composició o d'una actuació de la comissió de selecció; i la resta en la pàgina web de la Unitat d'Accés PDI del Servici de Selecció i Formació i al tauler d'anuncis de l'edifici de Rectorat i Servicis Generals.  
6.3. La informació referent a esta convocatòria i el seu procés pot consultar-se en la pàgina web de la Universitat d'Alacant, l'adreça de la qual és http://ssyf.ua.es/va/accesopdi/personal-investigador/convocatories-personal-investigador-fijo.html.  
6.4. En el cas d'haver de realitzar alguna notificació personal a la interessada o interessat a la seua adreça postal, es considerarà com a vàlida la indicada en la seua instància, amb la qual cosa, si en el desenrotllament del procediment es produïra algun canvi en aquesta, serà la seua responsabilitat comunicar-ho.  
  
Setena. Relació d'aspirants admesos i exclosos  
7.1. Expirat el termini de presentació d'instàncies, es publicarà la relació provisional de persones admeses i excloses en la pàgina web de la Universitat i en el tauler d'anuncis de l'edifici de Rectorat i Servicis Generals, amb indicació de la causa d'exclusió.  
En el termini de 10 dies hàbils comptats a partir de l'endemà de la publicació, els interessats podran esmenar el defecte que haja motivat l'exclusió.  
7.2. Conclòs el dit termini es publicarà en els mateixos llocs la resolució en què, a més de declarar aprovada la relació definitiva de persones admeses i excloses, s'arreplegarà el lloc, data i hora de celebració de l'acte de presentació referit en la base 9.2.  
7.3. Les o els aspirants que resulten exclosos en la relació definitiva podran sol·licitar el reintegrament de les taxes per mitjà d'instància dirigida al Vicerectorat de Planificació Econòmica de la Universitat d'Alacant, en la qual es faran constar les dades de tipus bancari on es farà efectiva la transferència.  
  
Vuitena. Comissió de selecció  
8.1. El concurs serà jutjat per la corresponent comissió de selecció que serà designada pel rector de la Universitat d'Alacant, i estarà integrada per cinc membres de ple dret més una observadora o un observador per cada sindicat present en la mesa negociadora, d'acord amb la normativa de la Universitat d'Alacant.  
El nomenament de la comissió de selecció es farà públic al tauler d'anuncis i en la pàgina web del centre a què pertany la plaça, amb anterioritat a l'inici de les seues actuacions.  
8.2. La comissió vetlarà perquè queden garantits els principis de mèrit, capacitat, publicitat i d'igualtat de tracte i d'oportunitats entre dones i hòmens, així com la igualtat d'oportunitats de les persones amb discapacitat adoptant en el procediment les oportunes mesures d'adaptació a les seues necessitats.  
8.3. Els membres de la comissió de selecció percebran les gratificacions per assistències fixades en el Reial Decret 462/2002, de 24 de maig, sobre indemnitzacions per raó del servici.   
  
Novena. Desenvolupament del procediment de selecció  
9.1. Acte de constitució. La comissió de selecció haurà d'acordar els criteris de valoració específics del barem general que figura com a annex IV, en aquells apartats que així es preveja, i els farà públics en el tauler d'anuncis i en la pàgina web del centre en els locals de la qual s'haja constituït i desenrotlle les seues actuacions.  
La comissió podrà sol·licitar a les o els candidats l'exposició oral dels mèrits al·legats en el currículum i de la labor científica desenrotllada, descrita en el curriculum vitae. La data de la convocatòria per a este acte podrà coincidir amb la data prevista per a l'acte de presentació.  
  
9.2. Presentació. A continuació, les o els aspirants entregaran a la comissió exemplar per quintuplicat de:  
· Curriculum vitae, d'acord amb el model que s'inclou en la convocatòria (annex III) i documentació que acredite fefaentment els mèrits al·legats.  
· Projecte d'investigació en què es farà constar, almenys, la visió de l'activitat que podria desenrotllar, si és el cas, en relació amb l'àrea de coneixement o especialitat objecte de la plaça, així com de les seues possibles línies d'evolució.  
9.3. Fases  
Quan la plaça convocada tinga un perfil lingüístic, el desenrotllament de la prova podrà realitzar-se conforme a aquest.  
9.3.1. Primera fase. Consistirà en un concurs, de caràcter eliminatori, que tindrà com a objecte la comprovació i qualificació dels mèrits de les i els aspirants segons el barem establit més, si és el cas, una prova amb exposició oral i pública per les i els aspirants, en el temps màxim de 30 minuts, dels mèrits al·legats i de la labor científica desenrotllada descrita en el curriculum vitae.  
A continuació, la comissió de selecció debatrà amb la o l'aspirant, durant un temps màxim d'una hora, sobre el contingut de l'exposició oral del mateix, podent formular totes les preguntes que considere convenients i, fonamentalment, aquelles que es relacionen amb els temes de treball més rellevants de la investigació. Per a superar esta fase, els o les aspirants hauran d'aconseguir una puntuació igual o superior a 5 punts d'un màxim de 10.  
En les 48 hores següents a la presentació de la documentació indicada en la base 9.2 la comissió farà pública en el tauler d'anuncis i en la pàgina web del centre en els locals de la qual s'estiga desenrotllant el procés, la puntuació assignada als mèrits així com la data, lloc i hora de la realització de la segona fase del procediment selectiu.  
9.3.2. Segona fase. Tindrà com a objecte comprovar l'adequació dels mèrits, competències i capacitats dels o les aspirants amb les característiques i funcions de la plaça en què participa i consistirà en l'exposició oral i pública pel o l'aspirant, durant un temps màxim d'1 hora, de la seua visió de l'activitat que podria desenrotllar, si és el cas, en relació amb l'àrea de coneixement o especialitat objecte de la plaça convocada, així com de les seues possibles línies d'evolució. A continuació, la comissió debatrà amb la o l'aspirant, durant un temps màxim d'una hora, sobre els continguts científics exposats i de tots aquells aspectes que considere rellevants. Es valorarà el seu coneixement de l'especialitat i de les innovacions i avanços científics que haja experimentat, així com la seua visió de l'evolució de l'àrea en el futur i de les línies d'investigació possibles.  
Per a superar esta fase els o les aspirants hauran d'aconseguir una puntuació igual o superior a 5 punts d'un màxim de 10.  
9.3.3. La puntuació de cada aspirant en cada fase s'obtindrà calculant la mitjana aritmètica entre les puntuacions assignades, si és el cas, per cada membre de la comissió.  
  
Deu. Resolució del concurs  
10.1. La comissió de selecció haurà de resoldre la proposta de provisió de la plaça convocada en el termini d'un mes a comptar de l'endemà a la publicació de la llista definitiva d'aspirants admesos i exclosos.  
  
10.2. Realitzades les dos fases que componen el procediment selectiu, la comissió procedirà a sumar les puntuacions assignades a cada aspirant en cada fase, realitzant una ordenació de major a menor puntuació, i proposarà formalment per a la provisió de la plaça o places al o a l'aspirant o aspirants que hagen obtingut la major puntuació i, subsidiàriament, per al cas de renúncia de la o l'aspirant o aspirants proposats, a qui els seguisca en l'orde de puntuació, sempre que hagen obtingut la puntuació mínima necessària en cada fase. En cas d'empat entre les o els aspirants amb major puntuació es durà a terme una votació entre els membres de la comissió, resultant proposta la persona que obtinga nombre més gran de vots. Cada membre de la comissió haurà de motivar el seu vot i no es considerarà vàlida l'abstenció. Si persistix l'empat, dirimirà el vot de qualitat del president o presidenta de la comissió.  
  
La comissió publicarà al tauler d'anuncis de l'edifici de Rectorat i Servicis Generals, al del centre en els locals del qual s'haja realitzat el procediment i en la pàgina web de la Universitat, la puntuació obtinguda per cada candidata o candidat, el resultat de la votació, si és el cas, així com la proposta de provisió de la plaça.  
10.3. Contra la proposta de la comissió es podrà interposar, en el termini d'un mes, recurs d'alçada, que serà resolt pel rector, amb un informe previ de la Comissió de Reclamacions de la Universitat, d'acord amb els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999; el dit termini es computarà a partir de la publicació de la mateixa en el tauler d'anuncis de Rectorat i la pàgina web de la Universitat. La interposició del recurs paralitzarà la tramitació del procediment.  
  
Onze. Publicació de la resolució d'adjudicació en el Diari Oficial de la Comunitat Valenciana  
Transcorregut el termini previst per a la interposició i resolució, si és el cas, de recurs, es procedirà a enviar la resolució d'adjudicació de la plaça al Diari Oficial de la Comunitat Valenciana per a la seua publicació.  
  
Dotze. Firma del contracte  
12.1. En el termini d'un mes des de la publicació del resultat del procediment selectiu en el Diari Oficial de la Comunitat Valenciana, la o el candidat proposat, haurà d'acreditar en la Unitat de Gestió de Personal Docent i Investigador amb documents originals que complix els requisits assenyalats en la base 3, i haurà de formalitzar el contracte i/o alta en el règim de la Seguretat Social corresponent.  
12.2. Les activitats investigadores que s'especifiquen en la convocatòria en cap cas suposaran, per a qui obtinga la plaça, un dret de vinculació exclusiva a elles, ni limitarà la competència de la Universitat d'Alacant per a assignar-li altres obligacions investigadores relacionades amb el seu camp de coneixement quan quede justificat per raons acadèmiques.  
12.3. Si no es formalitza el contracte en el termini establit en aquesta base, per causa imputable a la interessada o interessat, perdrà el seu dret, llevat que el dit termini haja sigut ampliat, a petició motivada de la candidata o candidat formulada amb anterioritat a l'expiració d'aquest, pel Vicerectorat d'Ordenació Acadèmica i Professorat o pel Vicerectorat d'Investigació, Desenvolupament i Innovació i oït el director o directora del departament o institut a què està adscrita la plaça.  
  
12.4. Els contractes laborals del personal docent i investigador es formalitzaran per escrit d'acord amb el model que a aquest efecte ha aprovat el Consell de Govern d'aquesta universitat.  
12.5. La retribució serà equivalent a la prevista per a la figura de professor/a contractat/da doctor/a, segons s'arreplega en l'annex V.  
  
Tretze. Norma final  
Contra la convocatòria, les seues bases i tots els actes administratius que se'n deriven, que esgoten la via administrativa, pot interposar-se recurs contenciós administratiu davant del jutjat contenciós administratiu dels d'Alacant que resulte competent, en el termini de dos mesos comptats a partir de l'endemà de la seua publicació, de conformitat amb el que estableix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, 6.4 de la Llei Orgànica 6/2001, de 21 de desembre, d'Universitats, i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà de la publicació d'aquesta resolució, davant del rector, de conformitat amb el que disposa l'article 116 de la Llei 30/1992, redactat d'acord amb la Llei 4/1999.  
  
Alacant, 17 de novembre de 2015.- El rector, p. d. (R 09.06.2012), el vicerector d'Ordenació Acadèmica i Professorat: José Vicente Cabezuelo Pliego.  
  
  
  
ANNEX I  
  
Plaça: PIF01.  
Categoria: investigador doctor fix.  
Àrea de coneixement: Química Inorgànica.  
Institut: Institut Universitari de Materials.  
Activitat: investigació en el disseny a multi-escala de catalitzadors amb grandària i forma controlats i la seua aplicació en reaccions d'interés industrial i de protecció del medi ambient.  
Dedicació: completa.  
Duració: indefinida.  
Centre: Facultat de Ciències.  
  
  
ANNEX IV  
  
Criteris rellevants per a valorar la formació acadèmica universitària   
i l'experiència investigadora de les i els aspirants  
 Puntuació màxima  
A Formació acadèmica 4,5  
1 Expedient acadèmic global de la titulació requerida o a valorar segons el perfil del lloc objecte de concurs. 0,5  
2 Expedient acadèmic específic referit a les assignatures relacionades amb el perfil del lloc objecte de concurs. 2  
3 Formació de postgrau en el camp científic o tecnològic del perfil del lloc objecte de concurs. 2  
B Activitat investigadora vinculada amb el perfil del lloc objecte de concurs (publicacions científiques, congressos, projectes d'investigació, beques d'investigació, etc.). 4  
C Activitat professional vinculada amb el perfil del lloc objecte de concurs. 1  
D Altres mèrits (activitat investigadora realitzada en altres camps científics o tecnològics, premis acadèmics, coneixement d'idiomes, etc.). 0,5